CELEX: 32006R1125
Language: hu
Date: 2006-07-21 00:00:00
Title: A Bizottság 1125/2006/EK rendelete ( 2006. július 21. ) egyes áruk Kombinált Nómenklatúra szerinti besorolásáról

22.7.2006   
            
            
               HU
            
            
               Az Európai Unió Hivatalos Lapja
            
            
               L 200/3
            
         
      A BIZOTTSÁG 1125/2006/EK RENDELETE
   
   (2006. július 21.)
   egyes áruk Kombinált Nómenklatúra szerinti besorolásáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a vám- és statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelethez csatolt Kombinált Nómenklatúra egységes alkalmazása érdekében szükséges az e rendelet mellékletében említett áruk besorolásáról szóló intézkedések elfogadása.
            
         
               (2)
            
            
               A 2658/87/EGK rendelet meghatározta a Kombinált Nómenklatúra értelmezéséről szóló általános szabályokat. Ezeket a szabályokat kell alkalmazni bármely más olyan nómenklatúrára vonatkozóan, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet valamely más közösségi rendelkezéssel hoznak létre az árukereskedelemhez kapcsolódó tarifális és más intézkedések alkalmazása céljából.
            
         
               (3)
            
            
               Az említett általános szabályok értelmében az e rendelet mellékletében található táblázat 1. oszlopában leírt árukat, a 3. oszlopban feltüntetett indokok alapján, a táblázat 2. oszlopában feltüntetett KN-kódok alá kell besorolni.
            
         
               (4)
            
            
               Szükséges rendelkezni arról, hogy a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikkének (6) bekezdése értelmében a tagállamok vámhatóságai által kibocsátott, és az ezzel a rendelettel nem összhangban lévő, az áruk Kombinált Nómenklatúrába történő besorolására vonatkozó kötelező érvényű tarifális felvilágosítást a jogosult három hónapos időszakon belül továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A melléklet táblázatának 1. oszlopában leírt árukat a Kombinált Nómenklatúrában a táblázat 2. oszlopában feltüntetett KN-kódok alá kell besorolni.
   2. cikk
   A 2913/92/EGK rendelet 12. cikkének (6) bekezdése értelmében a tagállamok vámhatóságai által kibocsátott, az ezzel a rendelettel nem összhangban lévő, kötelező érvényű tarifális felvilágosítás három hónapos időszakon belül továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2006. július 21-én.
      
         
            a Bizottság részéről
         
         László KOVÁCS
         
         
            a Bizottság tagja
         
      
   
   
      (1)  HL L 256., 1987.9.7., 1. o. A legutóbb a 996/2006/EK rendelettel (HL L 179., 2006.7.1., 26. o.) módosított rendelet.
   
      (2)  HL L 302., 1992.10.19., 1. o. A legutóbb a 648/2005/EK európai parlamenti és tanácsi rendelettel (HL L 117., 2005.5.4., 13. o.) módosított rendelet.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Élelmezésre alkalmas vágási melléktermék, szárított sertésfülek, még akkor is, ha állati takarmányként kerül felhasználásra.
                           
                        
               
                  0210 99 49
               
               
                  A besorolást a Kombinált Nómenklatúra 1. és 6. általános értelmezési szabálya, a Kombinált Nómenklatúra 5. árucsoporthoz tartozó Megjegyzések 1. a) pontja, valamint a 0210, 0210 99 és 0210 99 49 KN-kódok szövege határozza meg.
                  Mivel élelmezésre alkalmas vágási melléktermék, a szárított sertésfülek a 2. árucsoportba és nem az 5. árucsoportba sorolandók, ami nem tartalmazza az élelmezésre alkalmas termékeket. (5. árucsoporthoz tartozó HR Megjegyzések 1. a) pontja).
                  A sertésfülek szárítása nem változtatja meg az eredeti anyagok lényeges jellemzőit, mint az a 23. árucsoporthoz tartozó Megjegyzések 1. pontjában szerepel.
                  A sertésfülek szárítása nem változtatja meg emberi fogyasztásra való alkalmasságát (lásd a HR Magyarázat 2. árucsoporthoz tartozó Általános rendelkezések (3) bekezdésének 1. pontját és (4) bekezdését.)
               
            
                  
                              2.
                           
                           
                              Emberi fogyasztásra alkalmatlan, szárított vágási melléktermék, sertésfülek.
                           
                        
               
                  0511 99 90
               
               
                  A besorolást a Kombinált Nómenklatúra 1. és 6. általános értelmezési szabálya, a KN 2. árucsoporthoz tartozó Megjegyzések 1. a) pontja, valamint a 0511, 0511 99 és a 0511 99 90 KN-kódok szövege, határozza meg.
                  Mivel élelmezésre alkalmatlan vágási melléktermék, a szárított sertésfüleket az 5. árucsoportba és nem a 2. árucsoportba kell besorolni, ami nem tartalmazza az emberi fogyasztásra alkalmatlan termékeket (lásd a Kombinált Nómenklatúra 2. árucsoporthoz tartozó Megjegyzések 1. a) pontját).
                  A sertésfülek szárítása nem változtatja meg az eredeti anyagok lényeges jellemzőit, mint az a Kombinált Nómenklatúra 23. árucsoporthoz tartozó Megjegyzések 1. pontjában szerepel.